Video: Onderwysers sê beroepsopleiding nie op standaard‘n Skermskoot uit die video Meer as 72% van die onderwysers verbonde aan die Vereniging vir Afrikaanse Wiskundeonderwysers (VAW), sê die beroepsopleiding wat hulle van die nasionale departement van basiese onderwys ontvang, is nie voldoende nie. Dié bevinding is gemaak na aanleiding van die VAW se kwaliteitopleidingstudie onder hul meer as 1 000 lede. Dit is die vyfde jaar wat die VAW dié skole-ondersteuningsentrumkongres hou. “In die studie is bevind die onderwysers is nie ingenome met die gehalte van beroepsopleiding wat hulle ontvang nie,” het Danie Brink, uitvoerende hoof van Helpende Hand, verduidelik. “Soveel as 53% van die onderwysers het gesê hulle gaan nooit meer na professionele ontwikkelingaanbiedings nie. Die ontwikkeling word deur mense aangebied wat nie dieselfde Wiskunde-kennis het as die vaardige lede van die VAW nie.” Die insetsel is deur eNuus vervaardig. Kyk eNuus elke aand om 19:00 op kanaal 144 en 145 op DStv.